Arantza Mariskal Balerdi

Arantza Mariscal Balerdi (Hondarribia, Gipuzkoa, 1967) dokumentazio zentro eta liburutegi arduraduna da. Arraunlaria ere bada.  

 Bizitza 
 Formakuntza 
Bibliotekonomian eta Dokumentazioan diplomatua da Bartzelonako Unibertsitatean, Geografia eta Historia ikasketak egin zituen Euskal Herriko Unibertsitatean. Kultura Baliabideen Kudeaketan graduondokoa eskuratu zuen Deustuko Unibertsitatean eta Dokumentazio Digitalari buruzko ikasketak egin zituen Kataluniako Universitat Obertan.

 Lan ibilbidea 
1990etik 2009ra Xenpelar Dokumentazio Zentroak (euskal ahozko ondare inprobisatua gorde, kontserbatu eta zabaltzeko dokumentazio zentroa) martxan jarri eta zuzendu zuen.Ostean Tabakalerako Donostiako kultura garaikideko zentroko lantaldean jardun zuen 2009tik 2020ra, Ubik Tabakalerako sorkuntza-liburutegiaren arduraduna izan zen, eta proiektua diseinatzean, zehaztean, abian jartzean eta sendotzean zentratu zen. 

Ondoren Medialab Tabakaleraren ardura hartu zuen, Ubik eta Hirikilabs laborategi herritarraren fusiotik sortutako proiektua. 

Ardura horretatik abiatuta, proiektuak bultzatzen ditu herritarrak ahalduntzeko eta tokiko komunitateak eta sareak indartzeko, gizartea eraldatzeko funtsezko elementu gisa, jakintza sortuz eta kulturarako sarbidea emanez. 

 Arraunlari 
Liburutegi eta bulegoetan burututako zeregin neketsuek ez dute arraunarekiko duen maitasuna gutxitu, izan ere, kemen eta zehaztasunez aritzen da Arantza arraunean. Goiztirian lanerako bidea hartu aurretik edota honen bueltan egunaren hondarrean; uda eta negu, giharrak tenkatuz, barne-oreka finduz, bere tokia du Bidasoako urak zeharkatzen dituen skiffean, hortxe aurkitzen omen du sosegua eta erronkaren arteko ezinbesteko elkartzea. 2012 eta 2020 arteko txapelketetan hainbat sari irabazi izan zituen, nazioartekoak barne.

 Erreferentziak 

 Kanpo estekak 

Kategoria:Hondarribiarrak
Kategoria:Liburutegi arduradunak
Kategoria:Emakume arraunlariak